

Leder Per Jørgensen Boks 5494, 9496 HARSTAD

**Tlf. 911 66 053 E-post:harstadtravlag@gmail.com E-post poj@online.no** Org.nr. 970 942 726

 Stiftet 2. januar 1917.

Harstad 7.10.2017.

**EKSTRAORDINÆR GENERALFORSAMLING I TOTONOR/ TOTONOR EIENDOM**

Mange har bedt om en orientering etter dagens generalforsamling i Totonor.  En kort orientering:

Knut Weum ble valgt som møteleder, og styrte møtet med myndig hånd. 7 travlag var fraværende, men samtlige hadde gitt fullmakt til meg - eller til Anne Rasmus - til å stemme på deres vegne.

Jeg og Kurt Roger Pedersen ble valgt til å gå gjennom og godkjenne fullmaktene.  Samtlige fullmakter var etter min mening grei, men Kurt Roger brukte mye tid og energi på å få underkjent fullmaktene fra Tana og Varanger travlag og fra Tanafjorden og Omegn travlag. Begrunnelsen var at disse 2 travlagene har så lav aktivitet at de ikke burde ha stemmerett.  Tilstedeværende jurist uttalte at fullmaktene var juridisk fullgode, men Kurt Roger tvang likevel gjennom en avstemming der 3 travlag, Midt-Finnmark, Fauske og Helgeland stemte for å underkjenne fullmarkene. De øvrige stemte for å godkjenne fullmaktene, og fullmaktene ble så godkjent.

Før vi startet på selve valgene la vi ned påstand om at Odd Geir Olsen som styrerepresentant i Totonor var inhabil til å delta i valget, slik det har det vært praktisert siden Totonor ble etablert på 1980-tallet. Medlemmer av Totonorstyret har aldri fått delta i valg på seg selv. Flere tilstedeværende - blant andre Terje Bøe - erkjente at de tidligere har møtt og stemt som varamann for styrerepresentanter i Totonorstyret (Terje Bøe for Dagfinn Martinsen). Veum besemte da at det skulle holdes avstemming om hvorvidt Odd Geir Olsen skulle ansees inhabil, og nå skjedde det noe rart: Veum bestemte at vi som satt med fullmakter ikke kunne stemme for fullmaktene i habilitetsavstemmingen - kun for egen stemme. Resultatet ble at vi «mistet» 6 stemmer, og Odd Geir Olsen (blant annet med egen stemme) ble erklært habil mot 3 stemmer. En ny stemmeordning er dermed innført for valg til styret i Totonor.

I selve valget forsøkte vi oss med et benkeforslag på Dag Sandvik mot Børre Ertzaas, men tapte selvsagt med 10 mot 9 stemmer. Da var det bare å innse at slaget var tapt, og vi sitter igjen med et styre som "skal ta hensyn til hele landsdelen". Hva dette betyr fikk jeg en definisjon på i dag fra en av de sentrale utøverne: "Det betyr blant annet en jevn fordeling av aktivitet m.v. mellom Bodø og Harstad".

Det nye styret består av:

 Leder  Per Dag Hole,  DNT (advokat fra Lesja -ansatt i DNT og bl.a. leder av DNT's domskomite)

 Nestleder  Rune Halsos, DNT, bankmann fra Bodø

 Medlem  Marion Klette Bodø

 Medlem Børre Ertzaas, veterinær og medeier i Myrfaksen

 Medlem  Marit Strand Fredriksen, Harstad - familierådgiver i BUF-etat, odelsjente og hesteinteressert

 1. varamann.  Dag Sandvik, Harstad, veterinær

 2. varamann,  Odd Geir Olsen, leder i Lofoten travlag og (flertalls)medlem i NNTF-styret

Hva gjør vi så?  For Harstads vedkommende vil vi innkalle til et medlemsmøte og diskutere dette. Det foreligger mange forslag, blant annet forslag om å dele Nord-Norge, men jeg er redd det i første omgang blir noe slik som det ble sagt i forrige medlemsmøte; Vi må konsentrere oss om Harstad og Harstad travpark, så får de travlagene som motarbeider Harstad ordne opp på egne baner.

Ragnar Storå – representant for HOT, Ofoten travlag og Tromsø travlag i nevnte geeneralforsamling.